Монгол Улсын Их Хурлын 2007 оны намрын ээлжит чуулганы Нийгмийн бодлого, боловсрол, соёл, шинжлэх ухааны байнгын хорооны 2008 оны 1 дүгээр сарын 29-ний өдөр /Лхагва гараг/-ийн хуралдаан 15.00 цагт Төрийн ордны \"А\" танхимд эхлэв.

Байнгын хорооны дарга, УИХ-ын гишүүн Т.Ганди ирц, хэлэлцэх асуудлыг танилцуулж хуралдааныг даргалав.

Хуралдаанд ирвэл зохих 18 гишүүнээс 11 гишүүн ирж, 61.1 хувийн ирцтэй байв.

Чөлөөтэй: Б.Бат-Эрдэнэ, Л.Одончимэд, Я.Санжмятав

Тасалсан: Л.Гүндалай, К.Саираан, А.Цанжид, Ө.Энхтүвшин.

УИХ-ын гишүүн Э.Бат-Үүл нараас өргөн мэдүүлсэн Ахмад настны нийгмийн хамгааллын тухай хуульд нэмэлт, өөрчлөлт оруулах тухай, Нийтээр тэмдэглэх баярын болон тэмдэглэлт өдрүүдийн тухай хуульд нэмэлт оруулах тухай хуулийн төсөл /хэлэлцэх эсэх/

Хэлэлцэж буй асуудалтай холбогдуулан УИХ-ын Тамгын газрын зөвлөх О.Баяраа, Нийгмийн бодлого, боловсрол, соёл, шинжлэх ухааны байнгын хорооны референт С.Цолмон нарын бүрэлдэхүүнтэй ажлын хэсэг байлцав.

Хуулийн төслийн талаар УИХ-ын гишүүн А.Бакей танилцуулав.

Хэлэлцэж буй асуудалтай холбогдуулж УИХ-ын гишүүн С.Ламбаагийн асуусан асуултад УИХ-ын гишүүн Д.Дондог хариулж, тайлбар хийв.

УИХ-ын гишүүн Д.Дондог, Г.Адъяа нар санал хэлэв.

**Т.Ганди:** УИХ-ын гишүүн Бат-Үүл нараас өргөн мэдүүлсэн Ахмад настны нийгмийн хамгааллын тухай хуульд нэмэлт, өөрчлөлт оруулах тухай болон Нийтээр тэмдэглэх баярын болон тэмдэглэлт өдрүүдийн тухай тухай хуульд нэмэлт оруулах тухай хуулийн төслийг хэлэлцье гэсэн саналыг дэмжиж байгаа гишүүд гараа өргөнө үү.

Зөвшөөрсөн             2

Татгалзсан               9

Бүгд                            11

Гишүүдийн олонхийн саналаар дэмжигдээгүй.

Төсөл санаачлагч УИХ-ын гишүүн А.Бакей үг хэлэв.

Төсөл санаачлагчийн хэлсэн үгтэй холбогдуулан Д.Дондог, Т.Ганди нар үг хэлэв.

Хуралдаан 15 цаг 15 минутад өндөрлөв.

**Тэмдэглэлтэй танилцсан:**

НИЙГМИЙН БОДЛОГО, БОЛОВСРОЛ,

СОЁЛ, ШИНЖЛЭХ УХААНЫ БАЙНГЫН

              ХОРООНЫ ДАРГА                                                                       Т.ГАНДИ

**Тэмдэглэл хөтөлсөн:**

            ХУРАЛДААНЫ НАРИЙН

                 БИЧГИЙН ДАРГА                                                                                 В.ОЮУН

**МОНГОЛ УЛСЫН ИХ ХУРЛЫН 2007 ОНЫ НАМРЫН ЭЭЛЖИТ**
**ЧУУЛГАНЫ             НИЙГМИЙН БОДЛОГО, БОЛОВСРОЛ, СОЁЛ, ШИНЖЛЭХ**

**УХААНЫ БАЙНГЫН ХОРООНЫ 2008 ОНЫ 1  ДҮГЭЭР САРЫН  29-НИЙ**

**ӨДӨР /МЯГМАР ГАРАГ/-ИЙН ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

Хурал 15 цаг 05 минутад эхлэв.

УИХ-ын гишүүн Бат-Үүл нараас өргөн мэдүүлсэн ахмад настны Нийгмийн хамгааллын тухай хуульд нэмэлт, өөрчлөлт оруулах тухай, Нийтээр тэмдэглэх баяр наадмын тухай хуульд нэмэлт, өөрчлөлт оруулах тухай хуулийн төслийн хэлэлцэх эсэх асуудлыг шийдвэрлэе.

Ингээд танилцуулгыг Бакей гишүүн хийе. Хурал үргэлжилж байна.

А**.**Бакей**:** УИХ-ын гишүүн Бат-Үүл, Амаржаргал, Баттулга, Батхүү, Гантөмөр, Гончигдорж, Санжмятав, Эрдэнэбүрэн болоод миний бие, бидний хэдэн гишүүд Ахмад настны нийгмийн хамгааллын тухай хуульд нэмэлт, өөрчлөлт оруулах болон нийтээр тэмдэглэх баярын болоод тэмдэглэлт өдрүүдийн тухай хуульд нэмэлт оруулах тухай хуулийн төслийг боловсруулж өргөн барьсан.

Тэгээд энэ хуулийн талаар товчхон санааг та бүхэнд танилцуулъя.

Монгол Улсын Үндсэн хуулиар олгогдсон бүрэн эрхийн хүрээнд Ахмад настны нийгмийн хамгааллын тухай хуульд нэмэлт, өөрчлөлт оруулах төсөл санаачилсан болно. Билгийн тоололтой Азийн орнууд хаврын тэргүүн сарын билгийн тооллын эхний сар буюу шинэ жилийн эхний сар гэж үзэж энэ баярыг тэмдэглэж ирсэн.

Монголчуудын хувьд хаврын тэргүүн сарыг цагаан сар гэж хүндэтгэн нэрлэж битүүнээс эхлэн баяраа тэмдэглэж ирсэн түүхэн уламжлалтай болохыг та бүхэн мэднэ.

Ардчилсан хувьсгалын хүчинд үндэсний ухамсар сэргэж тэмдэглэхийг хориглож байсан цагаан сарыг бүх нийтээр өргөн тэмдэглэдэг болсон. Төрөөс энэ баярыг тэмдэглэх талаар хуульд тусгаж өгсөн хэдий ч зохицуулалтыг сайжруулан их хаадын үеэс эхлэлтэй түүхэн уламжлалаа сэргээх зайлшгүй шаардлагын үүднээс энэ төслийг боловсруулсан болно.

Ижил төрлийн харилцааг нэг хуулиар зохицуулах хууль зүйн шаардлага байдгийг харгалзан Ахмад настны нийгмийн хамгааллын тухай хуульд нэмэлт, өөрчлөлт оруулах төсөл боловсруулсан болно.

Хуулийн төслийг боловсруулах үндэслэл, тодруулбал цагаан сарын шинийн нэгний төрийн ёслолын ажиллагаанд ахмад гэр бүлийг оролцуулах зүй ёсны шаардлага, хуулийн төслийн хамрах хүрээ, төсөл батлагдсанаар улсын эдийн засаг, нийгэмд гарах үр дагаврын талаар үзэл баримтлалд тодорхой тусгасан болно.

Нийтээр тэмдэглэх баярын болон тэмдэглэлт өдрүүдийн тухай хуулинд баярын өдрүүдийг тогтоож тэдгээрийг зохион байгуулах журмыг зохицуулж байдаг тул түүнд нэмэлт, өөрчлөлт оруулах зайлшгүй шаардлага гарч байгаа тул нэмэлт оруулах төслийг хамтатган боловсрууллаа.

Ингээд энэ хуулийн төсөл та бүхэнд байгаа учраас асуух, тодруулах зүйл байвал хариулъя.

**Т.Ганди:** Баярлалаа. Асуух асуулттай гишүүн байна уу, байхгүй байна, санал хэлэх гишүүн байна уу.

Дондог гишүүн.

**Д.Дондог:** Санал хэлчихье. Ер нь ойлгомжтой юм байна. Энэ сар шинийн баяраар ингэж золгодог асуудлыг миний бодлоор бол хуульчлах шаардлагагүй гэж бодож байгаа юм. Энэ бол уламжлалт зан заншил шингэсэн ийм баяр байгаа нэгдүгээрт.

Хоёрдугаарт ингэж хуульчлахаар олон ахмадууд би ч байх ёстой, тэр ч байсангүй, энийг ч оруулсангүй гэж газар газар бөөн маргаан юм болно гэж ойлгож байгаа. Энийг заавал хууль гаргахгүйгээр зүгээр уламжлалт зан заншлаараа хамгийн ахмад, тухайн байгууллага золголт хийх гэж байгаа бол, эсвэл хувиараа хамгийн ахмад хүмүүстэй золгодог зарчмаараа золгоод явах нь зөв байх гэж боддог. Ер нь энэ байгууллага дээр болдог золголт бий болсноос хойш хувь хүмүүс аав ээжрүүгээ ч золгоход хэцүү, ар гэртээ золгоход хэцүү цаг алдагдаад нэлээд юм болдог юм. Тэрийг ч бас бодмоор юм байна лээ.

Ийм саналтай байгаа. Энийг гишүүдэд хэлэхэд нэг их хэлэлцэх шаардлага байна уу, үгүй юү. Бараг татаадавчихаач гэж хэлэх гээд байна зарчмын санал бол. Яагаад гэвэл заавал ингэж хуульчлах шаардлага байхгүй, бид нар бүх баярыг хуульчлаад яваад байвал баярын тоо ч нэмэгдээд элдэв дээдийн зөрчил юм гарвал төр өөрөө хуулиа гаргаад тэмдэглэ гэсэн шүү дээ, ингэ гэсэн шүү дээ гэж төррүүгээ бухаж байхад амар юм болно, энийг бас бодолцох ёстой юм. Энэ уламжлалт зан заншлын баяр учраас тэрүүгээрээ явах нь зүйтэй гэсэн саналтай байна.

**Т.Ганди:** Бакей гишүүн.

А**.**Бакей**:** Энэ журмаар зохицуулна гэхээр харин ч будлиантай болно.

**Д.Дондог:** Би журмаар гэж ерөөсөө хэлээгүй. Ер нь хууль гарахын хэрэггүй гэж.

А**.**Бакей**:** Хууль гаргахгүй гэдэг чинь, тийм учраас энэний цаад ач холбогдлыг нь та бид сайн ойлгох ёстой. Ер нь өнөөдөр гэр бүлийг бэхжүүлэх, иргэн гэр бүл болоод төрийн хоорондын харилцааг бэхжүүлэхтэй холбоотой чухал асуудал гэж үзэж байгаа. Өөрөөр хэлбэл иргэд маань төрөө хүндэтгэдэг, төрөө дээдэлдэг, төр нь эргээд иргэнээ, гэр бүлээ бэхжүүлэх, хүндэтгэлтэй ханддаг энэ сайхан уламжлалыг тогтоох, сайжруулах, бэхжүүлэхэд чухал ач холбогдолтой гэж үзэж байгаа.

Тэгээд ч 50-иас дээш жил ханилсан ийм гэр бүл гэдэг чинь бас үлгэр дууриалалтай тийм улсууд байж таарна, энийг ч гэсэн төр бусдад тэр улсуудын үлгэр дууриаллыг ч гэсэн дэлгэрүүлэхэд хэрэгтэй болж байгаа байхгүй юү. Тэгэхээр энийг нэг их бие биеэнтэй барьцаад байх юм байхгүй, Иргэний бүртгэл, мэдээллийн төвөөс албан ёсоор тэр хүмүүсийнхээ тодорхой судалгааг гаргаад санал болгох нь байна шүү дээ. Тийм учраас энд нэг их зөрчил гарахгүй, харин нь ч их чухал ач холбогдолтой гэж үзэж байгаа. Тийм учраас манай гишүүд дэмжих байх гэж та бүхэнд найдаж байгаа.

**Г.Адъяа:** Надад байна.

**Т.Ганди:** За Адъяа гишүүн, дараа нь Ламбаа гишүүн.

**Г.Адъяа:** Сая асуух гэсэн чинь амжихгүй шууд асуулт тасалчихлаа л даа. Та бол зөвхөн урагшаа хардагхажууруугаа харахаа байсан юм байна.

Энэ ерөөсөө уламжлалын асуудал л даа. Ер нь уламжлалын асуудал, тэгээд хувь хүний өөрийнх нь эрхийн асуудал гэж нэг талаасаа ойлгож болох юм. Тийм учраас бид энэ хуулийн төслийг хэлэлцэх шаардлагагүй гэж үзэж байгаа юм.

Төрийн тэргүүнүүдтэй золгох дургүй хүн бол золгох хэрэг байхгүй шүү дээ. Төрийн тэргүүнүүд өөрснөө, үгүйочиод золгож болно. Магадгүй төрийн тэргүүнүүд ахмад настай гишүүндээ очиж золгож болно. Ахмад настанд очиж золгодог юм байдаг байхаа тиймээ байдаг шүү дээ. Тэгээд орон нутгийн Засаг дарга нар, иргэдийн хурлын дарга нар бол орон нутагтаа байгаа өндөр настай хүнд тааллаараа золгож болно. Ийм асуудлыг бид нар заавал ингэж хуульчлах гээд байх ямар шаардлага байна вэ. Одоо энэ төрийн ёслолын өргөөнд золгодог юм чинь ер нь хуулиар зохицуулдаггүй харилцаа биз дээ. Тэгээд бид нар ахиад энийг ингэж хууль болгож гаргах гээд байх ямар ч шаардлага байхгүй. Золгох нь золгог, золгохгүй нь золгохгүй байг. Магадгүй Ерөнхийлөгчийнд очиж хувь хүнийхээ хувьд золгох эрхтэй шүү дээ болно шүү дээ гэрт нь очиж золгож болно. Заавал энд золгох ёсгүй. Гэх мэтийн ийм олон асуудлыг авч үзээд байхаар энэ бол зөвхөн өнгөн талаас нь харсан ийм л асуудал юм шиг санагдаад байгаа юм л даа. Ёс заншилтай их холбоотой байхгүй.

**Т.Ганди:** Ламбаа гишүүн.

**С.Ламбаа:** Төрийн байгуулалтын байнгын хорооны даргаас асууя л даа. Яах вэ энийг хэрэггүй л гэж байгаа юм байна л даа. Тэгэхээр одоо ер нь Ерөнхийлөгч, Улсын Их Хурлын дарга, Ерөнхий сайдыг гэргий нартай нь сууж байгаад золгодог юмыг чинь хэн анх санаачлаад ямар гээч шугамаар энэ явчихсан юм бэ. Уг  нь бол эзэн Чингисийн үеэс, их хаадын үеэс чинь хамгийн өндөр настай хүндээ очиж золгож байсан юм байна лээ шүү дээ. Тэрнээс биш ордонд цуглаад цөмөөрөө ингэж золгоод байдаг тийм юм байгаагүй л юм байна лээ шүү дээ. Энийг ер нь ямар, энэ төрийн ёслолын алба санаачилсан юмуу тэрийг би ерөөсөө мэдэхгүй л байна л даа.

**Д.Дондог:**  Уул нь би энэ хуулийг санаачлаагүй юмаа. Хүн асуулт асууж байхад үгүй гээд сууж байлтай биш. Би тодруулъя гэж яриагүй, би ч өөрөө мэдэхгүй. Одоо ийм журмаар яваад золголт хийгээд яваад байгаа. Яг амьдрал дээр бол аймаг, сумын золголт бол ахмад настнуудаа л золгуулдаг шүү дээ. Яг энэ утгаар. Энд болохоор Ерөнхийлөгч, Их Хурлын дарга, Ерөнхий сайд гэж яриад бид нар тэнд золгоод байна гээд байгаа юм.

Аймаг, суманд тухайн Тамгын газрынхан цуглаад ахмад настнуудаа хооронд нь золгуулаад суманд Тамгын газар ч гэхгүй сумын тэр ахмад настай улсуудыг урьж авчраад тэндээ золгуут хийгээд явчихдаг шүү дээ.

**С.Ламбаа:** Харин тэгдэг юм.

**Д.Дондог:** Тэгээд энийг заавал харин бүр албан ёсны болгож нөгөө сумын удирдлагуудыг дарга болгож тэнд аваачиж золгуулдаг юм хийчих гээд байна гэдэг би тэр утгаар л аль ч шатанд нь битгий ороосой л гэж байгаа юм.

Энэ ямар журмаар, хэдийнээс эхэлж золгодог болсон барьсныг нь тодруулж байгаад хариу өгөөдөхье. Тэр амархан. Байнгын хорооны хурал маргааш болно. Тэрэн дээр би та нарт хариу өгөөдөхье.

**Т.Ганди:** За өөр санал хэлэх хүн байхгүй байна тиймээ.

Одоо нэг санал хураалгая. Сая саналуудаа хэлчихлээ. Асуух асуулт дууслаа.

УИХ-ын гишүүн Бат-Үүл нараас өргөн мэдүүлсэн ахмад настны Нийгмийн хамгааллын тухай хуульд нэмэлт, өөрчлөлт оруулах тухай, Нийтээр тэмдэглэх баяр наадмын тухай хуульд нэмэлт, өөрчлөлт оруулах тухай хуулийн төслийн хэлэлцэх, эсэх асуудлыг дэмжиж байгаа гишүүд гараа өргөе.

**С.Ламбаа:**  Юуг.

**Т.Ганди:** Саяны асуудлыг хэлэлцэх эсэхийг дэмжиж байгаа гишүүд. 2 гишүүн дэмжлээ.

Бусад нь дэмжсэнгүй. Ингээд дүгнэлтийг хэн унших вэ.

А**.**Бакей**:** Би үг хэлж болох уу даргаа.

**Т.Ганди:** Үгээ хэл.

А**.**Бакей**:** Ер нь бол хэдийгээр уламжлал ч гэсэн уламжлал гэдэг маань энэ орчин үеийн нөхцөлтэйгээуялдаад шинэчлэгдээд агуулга нь баяжаад ингэж явах ёстой. Би түрүүн хэлсэн. Энэ хууль хэрвээ гарах юм бол төр болоод иргэдийн хоорондын харилцааг сайжруулахад маш чухал алхам болох байсан юм. Харамсалтай нь олонхийг бүрдүүлж байгаа, Их Хуралд олонхийг бүрдүүлж байгаа Их Хурлын гишүүд маань энийг дэмжих янзгүй байна.

Тийм учраас би санаачлагчийн хувьд энийг татаж авахаас өөр аргагүй байна.

Тэгэхдээ цаашдаа энийг та бүхэн ойлгох байхаа гэж бодож байна.

**С.Ламбаа:** Яваандаа юү.

А**.**Бакей**:** Яваандаа. Энэ Бат-Үүл, Бакей гишүүн нарын энэ санаачилсан төсөл их чухал байжээ гэж тэр үед харамсах байхаа гэж бодож байна.

**Д.Дондог:** Бакей гишүүнээ олонхи гэж ярихын хэрэг байхгүй, зүгээр л гишүүд саналаараа дэмжихгүй гэж байна шүү дээ. Манай бүлэг наадахыг чинь ярьсан юм ерөөсөө байхгүй шүү дээ. Зүгээр л хувийн саналууд.

**Т.Ганди:** Энэ дээр нэг их тийм улс төр битгий ярь.

Ерөөсөө хувь гишүүдийн хувьд, жишээлбэл би 92 оноос хойш парламентад сонгогдож ажилласан гишүүд энэ дотор өөр хэн байна вэ. Ингээд ярихад анх УИХ-ын дарга дээр юмуу, Улсын Бага Хурлын дарга дээр юмуу, Ерөнхийлөгчийн хувьд гэрт нь очиж золгодог, энэ Их тэнгэрт өргөөнд нь очиж золгодог нэг иймэрхүү үзэгдэл байсан юм.

Тэгээд энийг яах вэ нэг хүнд маш их ачаалал ирж, энэ зохион байгуулалтын арга хэлбэрийг төрийн ёслолын алба, протоколын алба нэлээд бодож олсон юм шиг байгаа юм. Ингээд энэ ёслолын өргөөг баригдсан цагаас эхэлж энэ асуудлыг нам гэлгүйгээр төрт ёсны, уламжлалт ёсны баярын хэмжээнд улс төрийн хүчнүүдийн төлөөлөл гэлгүйгээр төрийнхөө тэргүүнүүдэд хүндэтгэл үзүүлэх, мэнд усаа мэдэлцэх, эв эеийг эрхэмлэх асуудлаар нь шийдэж эхэлсэн  шүү дээ.

Тэрнээс биш яг энэ хэлэлцүүлэх эсэх асуудал дээр олонхи цөөнх, эрх баригч, юу гэдэг асуудал битгий ярь, би тэгж хэлэх гэж байна.

Ингээд Ламбаа гишүүн илтгэлийг уншъя.

Нийгмийн даатгалынхаа хуулийг ийм нэг юм яриадахъя Ламбаа гишүүнээ, Адъяа гишүүнээ наашаа харчих.

Хэдүүлээ Нийгмийн даатгалын Засгийн газраас өргөн барьсан Нийгмийн даатгалын хуулийн хэлэлцэх эсэх асуудлыг энэ 7 хоногийн ямар нэгэн байдлаар чуулганы завсарлагаанаар ч хамаагүй анхны хэлэлцүүлгийг хэдүүлээ хийчихье. Тэгээд дараа нь түрүүн ярилаа шүү дээ нөгөө Нийгмийн даатгалын үндэсний зөвлөлийн тайлан дээр. Энэ элементийн шинж чанартай хоёр, гурван юмнуудаа базаж консенсуст оруулаад энэ Засгийн газрынхаа хуультай авцалдуулах талынхаа юмыг хаврын чуулган хүртэл судлаад хийе тэгэх үү.

Энэ 7 хоногт ямар ч байсан анхны хэлэлцүүлгээ, даатгалынхаа хуулийн нэмэлтийг хийе гэж тохиролцлоо шүү. Тэгээд зар тараахад ирц бүрдүүлэхгүйгээр ийш тийшээ алга болохгүйгээр цуглаарай.

Хуралдаан 15 цаг 15 минутад өндөрлөв.

**Соронзон хальснаас хянаж буулгасан:**

Хуралдааны нарийн бичгийн дарга                                                       В.ОЮУН